OBEC ZEMIANSKE KOSTOĽANY

Všeobecne záväzné nariadenie 

č.     3/2012

O postupe a podmienkach pri poskytovaní jednorazovej dávky v hmotnej núdzi,  jednorazovej dávky sociálnej pomoci  a poskytovaní spoločného stravovania občanom s trvalým pobytom na území obce Zemianske Kostoľany.

Predkladá: 		Komisia sociálnych vecí a bytovej politiky

Spracovateľ:		Mgr. Iveta Melišková 

Dátum zverejnenia návrhu VZN: 16. 4. 2012 

Dátum schválenia VZN: 16. 5. 2012

Dátum vyvesenia VZN: 17. 5. 2012 

Dátum účinnosti VZN: 1. 6. 2012
Obecné zastupiteľstvo v Zemianskych Kostoľanoch v súlade s ustanovením § 1 odst. 2, § 6 ods.1 zákona č. 369/1990 Z.z. o obecnom zriadení v znení neskorších predpisov a podľa zákona č. 599/2003 Z. z. o pomoci v hmotnej núdzi a zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov  s c h v a ľ u j e  toto VZN o postupe a podmienkach pri poskytovaní jednorazovej dávky v hmotnej núdzi,  jednorazovej dávky sociálnej pomoci  a poskytovaní spoločného stravovania občanom s trvalým pobytom na území obce Zemianske Kostoľany.

Čl. I.
Úvodné ustanovenia

1)  Toto všeobecne záväzné nariadenie (ďalej len „VZN“) sa vzťahuje na:
      postup a podmienky, na základe ktorých obec Zemianske Kostoľany pri výkone svojej      samosprávnej pôsobnosti rozhoduje o poskytovaní jednorazovej dávky v hmotnej núdzi a jednorazovej dávky sociálnej pomoci (ďalej len jednorazová dávka),
2)	na spôsob poskytovania služby spoločného stravovania a určenia úhrady, výšku úhrady a spôsob platenia úhrady za poskytovanie služby spoločného stravovania na území obce Zemianske Kostoľany.

Čl. II.
Základné ustanovenia 

1)	Jednorazovú dávku možno poskytnúť iba občanovi, ktorý:
a)	  má na území obce trvalý pobyt, 
b)	nemá voči obci žiadne finančné záväzky (nemá dlh na miestnych daniach, na miestnom poplatku za komunálne odpady a drobné stavebné odpady, za nájom a pod.).

2)	Na poskytovanie dávky nie je právny nárok. Jednorazová dávka sa poskytuje na základe individuálneho posúdenia odkázanosti občana a spoločne posudzovaných osôb.

3)	Podmienkou na priznanie jednorazovej dávky je uplatnenie si všetkých zákonných nárokov zo strany občana, ktoré mu garantuje štát a ktoré ovplyvňujú výšku jeho príjmu a príjmu spoločne posudzovaných osôb. 

4)	Službu spoločného stravovania možno poskytnúť iba občanovi, ktorý:
a)	má na území obce trvalý pobyt,
b)	je poberateľom starobného alebo invalidného dôchodku, alebo súhrnu dôchodkov (napr. starobný a vdovský /vdovecký/ alebo invalidný a vdovský /vdovecký/),
c)	nemá ďalší príjem zo závislej činnosti.

Čl. III.
Paragraf 1
Jednorazová dávka v hmotnej núdzi, výška dávky

1)	V zmysle § 15 ods. 1 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov môže obec poskytnúť jednorazovú dávku v hmotnej núdzi občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka v hmotnej núdzi a príspevky k dávke v hmotnej núdzi.

2)	Hmotná núdza je pre účely tohto VZN stav, keď príjem občana a fyzických osôb, ktoré sa s občanom spoločne posudzujú, nedosahuje životné minimum.

3)	Dávku možno poskytnúť najmä na:
a)	úhradu mimoriadnych výdavkov na nevyhnutné ošatenie – napr. pri hospitalizácii v nemocnici,
b)	základné vybavenie domácnosti (posteľ, stôl, stolička, skriňa, vykurovacie teleso, sporák, chladnička, práčka – ak nie sú súčasťou vybavenia bytového domu),
c)	zakúpenie školských potrieb pre nezaopatrené dieťa, ktoré nemá nárok na dotáciu na školské potreby,
d)	na mimoriadne liečebné  náklady – dlhodobé užívanie liekov, cestovné do zdravotníckeho zariadenia, ktoré je vzdialené nad 30  km. 

4) 	Jednorazovú dávku v hmotnej núdzi možno poskytnúť do výšky preukázaných skutočných nákladov, najviac však do výšky 100 EUR.  

Paragraf 2
Jednorazová dávka sociálnej pomoci, výška dávky

1)	Občanovi, ktorý sa ocitol nie vlastnou vinou prechodne v sociálnej núdzi a tento stav nie je schopný vyriešiť sám, resp. za pomoci rodiny  a fyzickým osobám, ktoré sa s občanom spoločne posudzujú, môže obec poskytnúť jednorazovú dávku sociálnej pomoci na zabezpečenie nevyhnutných životných potrieb.

2)	Jednorazová dávka sociálnej pomoci je dávka, ktorú môže obec poskytnúť, ak sa občan a fyzické osoby, ktoré sa s občanom spoločne posudzujú, nachádzajú v nepriaznivej sociálnej situácii a výška celkového ich príjmu nepresahuje dvojnásobok životného minima.

3)	Pre účely tohto VZN sa jednorazová dávka poskytuje najmä:
a)	pri živelných pohromách (záplavy, požiar, víchrica) na pokrytie nákladov na základné životné potreby,
b)	pri úmrtí člena rodiny, najmä ak ide o živiteľa rodiny či osamelého občana, kde sa nedajú uplatniť povinnosti príbuzných v zmysle zákona o rodine, predovšetkým na zmiernenie výdavkov pri zabezpečení pohrebu,
c)	pri náhlom úraze, dlhodobom onkologickom ochorení, na zmiernenie zvýšených výdavkov  (nákup liekov, zdravot. pomôcok a potrieb, ošatenia pri hospitalizácii)
d)	občanovi, ktorý žije sám v domácnosti, je poberateľom starobného alebo invalidného dôchodku ako jediného zdroja príjmu a ten nepresahuje 1,3 násobok životného minima podľa zákona, na úhradu mimoriadnych výdavkov,
e)	pri umiestnení do zariadenia sociálnych služieb, ak ide o osamelú osobu bez príbuzných, na zabezpečenie nevyhnutných hygienických a osobných potrieb, 
f)	rodinám s deťmi v sociálnej núdzi (ošatenie, strava, školské potreby),
g)	pri ďalších nepredvídaných udalostiach života.

3)	Jednorazovú dávku sociálnej pomoci možno poskytnúť do výšky preukázaných skutočných nákladov, najviac však do výšky 100 EUR. 

Paragraf 3
Postup pri schvaľovaní, výplate a zúčtovaní jednorazovej dávky 

1)	Jednorazovú dávku možno poskytnúť len na základe písomnej a na obecný úrad doručenej žiadosti občana na tlačive, ktoré tvorí prílohu č. 1 k tomuto VZN. Občan v žiadosti uvedie účel, na ktorý žiada poskytnutie jednorazovej dávky. 

2)	Obec posúdi, či je predložená žiadosť úplná a ak je to potrebné, vyzve žiadateľa o jej doplnenie v primeranej lehote. Ak žiadateľ v určenej lehote nedoplní požadované údaje alebo doklady, obec žiadosť odmietne a písomne to oznámi žiadateľovi.

3)	Opodstatnenosť žiadosti a súlad s kritériami tohto VZN, ako i konkrétnu výšku jednorazovej dávky individuálne posúdi a navrhne komisia sociálnych vecí a bytovej politiky Obecného zastupiteľstva v obci. Návrh predloží predseda komisie na schválenie starostovi obce. Starosta obce nie je návrhom komisie viazaný. 

4)	Vyjadrenie o priznaní alebo nepriznaní jednorazovej dávky obec písomne oznámi žiadateľovi do 30 dní od doručenia úplnej žiadosti.

5)	Jednorazová dávka sa môže vyplatiť formou:
a)	peňažného plnenia – v hotovosti z pokladne obce do 3 dní od predloženia písomného oznámenia o priznaní dávky,
b)	bezhotovostným prevodom  na žiadateľom uvedené číslo bankového účtu do 3 dní od predloženia písomného oznámenia o priznaní dávky,
c)	vecného plnenia – formou priameho nákupu potravín ošatenia, obuvi a podobne u dodávateľa tovarov (na zabezpečenie dodržania účelu použitia jednorazovej dávky) do 3 dní od predloženia písomného oznámenia o priznaní dávky.

6)	V odôvodnených prípadoch môže byť jednorazová dávka poskytnutá peňažným plnením v dvoch splátkach. 

7)	Príjemca jednorazovej dávky je povinný zúčtovať jednorazovú dávku bezodkladne po jej vyčerpaní, najneskôr do 1 mesiaca od jej poskytnutia na tlačive, ktoré tvorí prílohu č. 2 k tomuto VZN. K zúčtovaniu doloží doklady o tom, že poskytnutá jednorazová dávka bola použitá na ten účel, ktorý je uvedený v písomnom oznámení. 

8)	Príjemca jednorazovej dávky, ktorý nezúčtuje jednorazovú dávku podľa bodu 7 tohto paragrafu, použije dávku na iný účel ako bola určená v rozhodnutí, prípadne sa zistí, že mu bola vyplatená neprávom z dôvodu, že príjemca neoznámil, alebo zamlčal skutočnosti rozhodujúce pre poskytnutie jednorazovej dávky, rozhodne starosta obce bezodkladne o povinnosti vrátiť jednorazovú dávku alebo jej časť.  Ustanovenia o právnej zodpovednosti obyvateľa podľa osobitných predpisov tým nie sú dotknuté. 

Čl. IV.
Paragraf 4
Podmienky pre poskytnutie služby spoločného stravovania a donášky stravy

1)	Spoločné stravovanie zahŕňa nasledovné služby :
a)	zabezpečenie jedného teplého jedla – obeda, ktorý sa skladá z polievky a hlavného jedla (ďalej len strava).

2)	Obec poskytuje príspevok na spoločné stravovanie z rozpočtu obce vo výške 0,30 € na jeden obed/deň. 

3)	Spoločné stravovanie sa poskytuje v pracovných dňoch. V dňoch pracovného voľna, pracovného pokoja a dňoch štátnych sviatkov sa spoločné stravovanie nezabezpečuje. Donáška stravy sa realizuje v čase od 11,00 hod. do 13,00 hod. Strava sa vydáva stravníkovi na základe vopred zakúpených stravných lístkov. Predaj stravných lístkov zabezpečuje obec. Počet stravných lístkov nemôže prekročiť počet pracovných dní v danom kalendárnom mesiaci, na ktorý si stravník stravné lístky zakúpi. 

4)	Obec zabezpečí výrobcu stravy, ktorý je jednotný pre všetkých odberateľov služby, a ktorý zároveň zabezpečí aj donášku stravy prostriedkom, ktoré bude spĺňať podmienky v súlade s hygienickými predpismi.
 
5)	Službu spoločného stravovania možno poskytnúť len na základe písomnej a na obecný úrad doručenej žiadosti občana  (ďalej len stravník) o službu spoločného stravovania. Stravník je povinný k žiadosti doložiť kópiu rozhodnutia Sociálnej poisťovne Bratislava o priznaní dôchodku, čestné prehlásenie o tom, že nemá ďalší príjem zo závislej činnosti. 

6)	Stravník preukazuje trvalý pobyt v obci občianskym preukazom. Zamestnanec poverený stykom so stravníkom preverí trvalý pobyt v registri obyvateľov obce. 

7)	Stravníkom nemôže byť občan, ktorému je poskytovaná pobytová forma sociálnej služby v zariadení sociálnej služby poskytujúcom aj stravovanie v zmysle zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní. 

8)	O poskytovaní, resp. neposkytovaní služby spoločného stravovania rozhoduje starosta obce po posúdení písomnej žiadosti a všetkých dokladov uvedených v paragrafe 4 tohto VZN. 

9)	Obec upovedomí o poskytovaní, resp. neposkytovaní služby spoločného stravovania žiadateľa písomne najneskôr do 15-tich dní od prijatia jeho písomnej žiadosti a dokladov podľa paragrafu 4 tohto VZN. 

10)	Donáška stravy sa poskytuje do domáceho prostredia odberateľov služby spoločného stravovania (stravníkov), ktorí vzhľadom na svoj zdravotný stav nie sú schopní si donášku zabezpečiť sami, a nie sú schopní si ju zabezpečiť ani pomocou rodinných príslušníkov, v prípade mobilných stravníkov sa konzumácia stravy zabezpečuje priamo v stravovacom zariadení (u výrobcu stravy), resp. na inom mieste v obci Zemianske Kostoľany, ktoré zabezpečí obec.

Paragraf 5
Stravná jednotka, úhrada za služby spoločného stravovania a donášku stravy

1)	Za stravnú jednotku sa považujú náklady na suroviny.

2)	Za celkovú hodnotu stravy sa považujú náklady na suroviny a režijné náklady na prípravu stravy.

3)	Výšku stravnej jednotky a výšku celkovej hodnoty stravy určuje starosta obce na základe ponúk výrobcov stravy, pričom sa riadi najvýhodnejšou ponukou.

4)	Výška úhrady za stravný lístok sa vypočítava z výšky celkovej hodnoty stravy zníženej o príspevok podľa paragrafu 4, bod 2 tohto VZN. 

5)  Úhradu za predaj stravných lístkov vypláca stravník ihneď v hotovosti do pokladne obce. 

Čl. V.
Paragraf 6
Financovanie

1)	Pre zabezpečenie povinností podľa Čl. III. tohto VZN obecné zastupiteľstvo vyčlení v rozpočte obce na príslušný rok určitú čiastku. V prípade nevyčerpania schválenej čiastky v bežnom roku predloží návrh o jej použití obecnému zastupiteľstvo komisia sociálnych vecí a bytovej politiky Obecného zastupiteľstva v Zemianskych Kostoľanoch.

2)	Pre zabezpečenie povinností podľa Čl. IV. tohto VZN obecné zastupiteľstvo vyčlení v rozpočte obce na príslušný kalendárny rok čiastku podľa priemerných zistení v predchádzajúcom roku, navýšenú o predpokladanú infláciu. Táto čiastka bude závisieť od počtu stravníkov.

Čl. VI.
Paragraf 7
Záverečné ustanovenia

1)	O úľavách, oslobodeniach a výnimkách nad rámec tohto všeobecne záväzného nariadenia rozhoduje v individuálnych prípadoch obecné zastupiteľstvo.

2)	V mimoriadnych prípadoch môže obec jednorazovú dávku poskytnúť z vlastného podnetu. V týchto prípadoch postupuje obec v zmysle platného zákona o obecnom zriadení a v zmysle platného Štatútu obce. 

3)	Jednorazovú dávku podľa tohto VZN je možné poskytnúť spravidla jedenkrát do roka. Poskytnutie jednorazovej dávky podľa paragrafu 1 a paragrafu 2 sa navzájom nevylučujú. 

4)	Obec si vyhradzuje právo kontrolovať využitie ním poskytnutých jednorazových dávok, v prípade poskytnutia jednorazovej dávky na nákup základného vybavenia domácnosti si obec vyhradzuje právo kontroly účelnosti jednorazovej dávky priamo v byte príjemcu. 

5)	Toto všeobecne záväzné nariadenie bolo schválené Obecným zastupiteľstvom v Zemianskych Kostoľanoch dňa 16. 5. 2012 uznesením č. 47/12. Účinnosť nadobúda 15-tym dňom od zverejnenia na úradnej tabuli obce.

6)	Nadobudnutím účinnosti tohto všeobecne záväzného nariadenia sa ruší Všeobecne záväzné nariadenie obce Zemianske Kostoľany č. 5/2011 o poskytovaní spoločného stravovania a jednorazovej finančnej výpomoci občanom s trvalým pobytom na území obce Zemianske Kostoľany.

V Zemianskych Kostoľanoch
Dňa:  1. 6. 2012	
 	 								Ing. Helena Kovačová
									       starostka obce

Príloha č. 1

Obec Zemianske Kostoľany, 4. apríla 60/28,  972 43 Zemianske Kostoľany

Žiadosť o poskytnutie

* 1. Jednorazovej dávky v hmotnej núdzi 
* 2. Jednorazovej dávky sociálnej pomoci 

A. Žiadateľ: 
Meno a priezvisko:	
Dátum narodenia:                                Rodinný stav:                          Kontakt:	
Trvalý pobyt:	
Zamestnanie:	
Uchádzač o zamestnanie evidovaný na ÚPSVaR od: 	

B. Údaje o manželovi/manželke, nezaopatrených deťoch a ďalších spoločne posudzovaných osobách, žijúcich v spoločnej domácnosti:
Meno a priezvisko 	Dátum narodenia 	Zamestnávateľ (škola)	Príbuzenský vzťah 	

				

C. Bytové a majetkové pomery:
Druh bytu:                                                               Počet izieb:

Vlastník bytu: 	
Počet osôb v byte:                     z toho:           dospelí,                 zaopatrené deti:
                                                                                                  nezaopatrené deti:	
Výdavky za bývanie (potvrdenie):
nájomné:                                                                        inkaso:   	
Iné mimoriadne výdavky:	
Uhradené záväzky voči obci (potvrdenie):  mám – nemám 
(poplatok za komunálny odpad, daňové poplatky) 

Dlh na nájomnom (potvrdenie):  mám – nemám, ak áno, akú sumu: ......................€
	
D. Príjem:
Potvrdiť (doložiť dokladom)	Žiadateľ	Manžel/manželka/ďalšie 
spoločne posudzované osoby 	
Čistý mesačný príjem			
Dávka v nezamestnanosti 			
Dôchodok (druh)...................			
Prídavky na ......... deti 			
Výživné na .......... deti 			
Rodičovský príspevok 			
Dávka v hmotnej núdzi 
a príspevky 			
Iné príjmy 			
Celkom 			
Spolu príjem: 			

E. Odôvodnenie žiadosti:

	
Čestne prehlasujem, že všetky údaje v žiadosti sú pravdivé a som si vedomý (á) právnych následkov z uvedenia nepravdivých údajov. 
Súhlasím s použitím a spracovaním osobných údajov za účelom zhodnotenia  poskytnutia jednorazovej dávky, jej evidencie a štatistického vyhodnocovania. 

V Zemianskych Kostoľanoch, dňa: 					............................................
									         podpis žiadateľa 

Údaje overil (meno, podpis): 

* Hodiace sa zakrúžkovať
Príloha č. 2

Obec Zemianske Kostoľany, 4. apríla 60/28,  972 43 Zemianske Kostoľany

ZÚČTOVANIE 

* 1. Jednorazovej dávky v hmotnej núdzi 
* 2. Jednorazovej dávky sociálnej pomoci 

Číslo spisu: 	

Príjemca jednorazovej dávky		
Dátum narodenia 		
Adresa trvalého pobytu		
Účel použitia príspevku 		
Výška poskytnutého príspevku 		
Výška skutočných výdavkov (uznaných)		
Rozdiel 		
Počet príloh (dokladov) k zúčtovaniu 		

Čestne prehlasujem, že všetky údaje v žiadosti sú pravdivé a som si vedomý (á) právnych následkov z uvedenia nepravdivých údajov. 
Súhlasím s použitím a spracovaním osobných údajov za účelom zhodnotenia  poskytnutia jednorazovej dávky, jej evidencie a štatistického vyhodnocovania. 

V Zemianskych Kostoľanoch, dňa: 					............................................
									         podpis  príjemcu 

Údaje overil a zúčtovanie odsúhlasil (meno, podpis): 

V Zemianskych Kostoľanoch, dňa: